CELEX: 32014R1090
Language: lv
Date: 2014-10-16 00:00:00
Title: Komisijas Īstenošanas regula (ES) Nr. 1090/2014 ( 2014. gada 16. oktobris ), ar ko apstiprina permetrīnu kā esošu aktīvo vielu izmantošanai 8. un 18. produkta veida biocīdos  Dokuments attiecas uz EEZ

17.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 299/10
            
         KOMISIJAS ĪSTENOŠANAS REGULA (ES) Nr. 1090/2014
   (2014. gada 16. oktobris),
   ar ko apstiprina permetrīnu kā esošu aktīvo vielu izmantošanai 8. un 18. produkta veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:
   
               (1)
            
            
               Ar Komisijas Regula (EK) Nr. 1451/2007 (2) izveido aktīvo vielu sarakstu, kuras jānovērtē perspektīvā tās iekļaut Eiropas Parlamenta un Padomes Direktīvas 98/8/EK (3) I, IA vai IB pielikumā. Permetrīns ir minētajā sarakstā.
            
         
               (2)
            
            
               Permetrīns ir novērtēts saskaņā ar Regulas (ES) Nr. 528/2012 90. panta 2. punktu izmantošanai 8. biocīdu produkta veidā “Koksnes konservanti”, un 18. biocīdu produkta veidā “Insekticīdi, akaricīdi un līdzekļi citu posmkāju kontrolei”, kas noteikti Regulas (ES) Nr. 528/2012 V pielikumā.
            
         
               (3)
            
            
               Īrija tika izraudzīta par kompetento iestādi, kas veic novērtēšanu, un tā saskaņā ar Komisijas Regulas (EK) Nr. 1451/2007 14. panta 4. un 6. punktu 2010. gada 7. decembrī Komisijai iesniedza novērtējuma ziņojumus kopā ar saviem ieteikumiem.
            
         
               (4)
            
            
               Biocīdo produktu komiteja, ņemot vērā kompetentās iestādes, kas veic novērtēšanu, secinājumus, 2014. gada 8. aprīlī sagatavoja Eiropas Ķimikāliju aģentūras atzinumu.
            
         
               (5)
            
            
               Saskaņā ar minētajiem atzinumiem biocīdi, ko izmanto 8. un 18. produkta veidiem un kas satur permetrīnu, varētu atbilst Eiropas Parlamenta un Padomes Direktīvas 98/8/EK 5. panta prasībām, ja vien tiek izpildītas noteiktas specifikācijas un nosacījumi attiecībā uz to lietošanu.
            
         
               (6)
            
            
               Ir lietderīgi apstiprināt permetrīnu lietošanai 8. un 18. produkta veida biocīdos ar nosacījumu, ka konkrētās specifikācijas un nosacījumi tiek ievēroti.
            
         
               (7)
            
            
               Tā kā novērtēšana neskāra nanomateriālus, saskaņā ar Regulas (ES) Nr. 528/2012 4. panta 4. punktu apstiprinājumiem nebūtu jāattiecas uz tādiem materiāliem.
            
         
               (8)
            
            
               Pirms apstiprināt aktīvo vielu, būtu jāatvēl pietiekami ilgs laiks, lai ieinteresētās personas varētu veikt jauno prasību izpildei nepieciešamos sagatavošanās pasākumus.
            
         
               (9)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Permetrīnu apstiprina kā aktīvo vielu izmantošanai 8. un 18. produkta veida biocīdos, ievērojot specifikācijas un nosacījumus, kas noteikti pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 16. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 167, 27.6.2012., 1. lpp.
   
   
      (2)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).
   
      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi (2)
                  
               
            
                  Permetrīns
               
               
                  
                     IUPAC nosaukums:
                  3-fenoksibenzil (1RS,3RS;1RS,3SR)-3-(2,2-dihlorvinil)-2,2-dimetilciklopropānkarboksilāts
                  EK Nr.: 258-067-9
                  
                     CAS Nr.: 52645-53-1
                  
                     Cis:trans attiecība ir 25:75.
               
               
                  930 g/kg
               
               
                  2016. gada 1. maijs
               
               
                  2026. gada 30. aprīlī
               
               
                  8
               
               
                  Produkta novērtēšanā īpaša uzmanība jāpievērš iedarbībai, riskiem un efektivitātei, kas saistīti ar katru lietojuma veidu, kuru aptver atļaujas pieteikums, bet kurš Savienības līmeņa novērtējumā par aktīvās vielas risku nav skatīts.
                  Lai saņemtu atļauju biocīdiem produktiem, jāievēro šādas prasības:
                  
                              1)
                           
                           
                              rūpnieciskiem vai profesionāliem lietotājiem nosaka drošas darba metodes un attiecīgus organizatoriskus pasākumus. Ja iedarbību nevar samazināt līdz pieņemamam līmenim, izmantojot citus līdzekļus, produkti jālieto, izmantojot piemērotus individuālās aizsardzības līdzekļus;
                           
                        
                              2)
                           
                           
                              jāveic atbilstoši riska mazināšanas pasākumi augsnes un ūdeņu aizsardzībai. Proti, atļauto produktu marķējumā un vajadzības gadījumā drošības datu lapās norāda, ka rūpnieciskais lietojums notiek slēgtā teritorijā vai uz stingras necaurlaidīgas pamatnes ar aizsargsienu, ka tikko apstrādāta koksne pēc apstrādes uzglabājama nojumē un/vai uz stingras necaurlaidīgas pamatnes, lai novērstu tiešu noplūdi augsnē vai ūdenī, un ka nopilējušie vai notecējušie produkti tiek savākti atkārtotai izmantošanai vai iznīcināšanai;
                           
                        
                              3)
                           
                           
                              produktus nav atļauts izmantot tādas koksnes apstrādei, kas pastāvīgi tiks pakļauta laikapstākļu iedarbībai, ja vien nav iesniegti dati, kas apliecina, ka produkts atbilst Regulas (ES) Nr. 528/2012 19. pantā un VI pielikumā noteiktajām prasībām, vajadzības gadījumā izmantojot piemērotus riska mazināšanas pasākumus;
                           
                        
                              4)
                           
                           
                              produktus nav atļauts izmantot tādu āra konstrukciju apstrādē, kas atrodas ūdens tuvumā vai virs ūdens, vai tādas koksnes apstrādē, kuru izmantos konstrukcijās, kas atrodas ūdens tuvumā vai virs ūdens, ja vien nav iesniegti dati, kas apliecina, ka produkts neradīs nepieļaujamu risku, vajadzības gadījumā izmantojot piemērotus riska mazināšanas pasākumus.
                           
                        Uz apstrādātiem izstrādājumiem attiecas šādas prasības: Ja apstrādātais priekšmets ir apstrādāts ar permetrīnu vai permetrīns tajā ir iekļauts ar nolūku un ja tas vajadzīgs tāpēc, ka iespējama saskare ar ādu, kā arī iespējama permetrīna izdalīšanās parastos lietošanas apstākļos, tad persona, kas atbild par apstrādātā priekšmeta laišanu tirgū, nodrošina, ka marķējumā ir sniegta informācija par ādas sensibilizācijas risku, kā arī informācija, kas minēta Regulas (ES) Nr. 528/2012 58. panta 3. punkta otrajā daļā.
               
            
                  18
               
               
                  Produkta novērtēšanā īpaša uzmanība jāpievērš iedarbībai, riskiem un efektivitātei, kas saistīti ar katru lietojuma veidu, kuru aptver atļaujas pieteikums, bet kurš Savienības līmeņa novērtējumā par aktīvās vielas risku nav skatīts.
                  Lai saņemtu atļauju biocīdiem produktiem, jāievēro šādas prasības:
                  
                              1)
                           
                           
                              rūpnieciskiem vai profesionāliem lietotājiem nosaka drošas darba metodes un attiecīgus organizatoriskus pasākumus. Ja iedarbību nevar samazināt līdz pieņemamam līmenim, izmantojot citus līdzekļus, produkti jālieto, izmantojot piemērotus individuālās aizsardzības līdzekļus;
                           
                        
                              (2)
                           
                           
                              jāveic atbilstoši riska mazināšanas pasākumi ugsnes un ūdeņu aizsardzībai. Atļauto produktu marķējumā un vajadzības gadījumā drošības datu lapās norāda veicamos pasākumus. It īpaši uz produktiem, ar kuriem atļauts apstrādāt tekstilšķiedras vai citus materiālus, lai ierobežotu insektu radīto kaitējumu, norāda, ka tikko apstrādātas šķiedras un citus attiecīgos materiālus novieto tā, lai novērstu tiešu noplūdi augsnē vai ūdenī, un ka nopilējušie vai notecējušie produkti tiek savākti atkārtotai izmantošanai vai iznīcināšanai.
                           
                        Uz apstrādātiem izstrādājumiem attiecas šādas prasības:
                  Ja apstrādātais priekšmets ir apstrādāts ar permetrīnu vai permetrīns tajā ir iekļauts ar nolūku un ja tas vajadzīgs tāpēc, ka iespējama saskare ar ādu, kā arī iespējama permetrīna izdalīšanās parastos lietošanas apstākļos, tad persona, kas atbild par apstrādātā priekšmeta laišanu tirgū, nodrošina, ka marķējumā ir sniegta informācija par ādas sensibilizācijas risku, kā arī informācija, kas minēta Regulas (ES) Nr. 528/2012 58. panta 3. punkta otrajā daļā.
               
            
         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 8. pantu veiktajā novērtēšanā izmantotās aktīvās vielas minimālā tīrības pakāpe. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.
      
         (2)  Par Regulas (ES) Nr. 528/2012 VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/environment/chemicals/biocides/index_en.htm.